Diari Oficial de la Generalitat Valenciana


Sumari del DOGV 6024, del 29-05-2009 (2009/5790)

RESOLUCIÓ de 20 de maig de 2009, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació de l'acord marc de col·laboració per al desplegament i promoció turística del producte Estacions Nàutiques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6024

Data del DOGV
:   29-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5790


Data del document
:   20-05-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Turisme
    * cooperació administrativa
    * administració central
    * programa d'actuació
    * política de turisme
    * navegació marítima
    * turisme
    * embarcació d'esbarjo

RESOLUCIÓ de 20 de maig de 2009, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació de l'acord marc de col·laboració per al desplegament i promoció turística del producte Estacions Nàutiques.  
 [2009/5790]  
L'Instituto de Turismo de España, la Consejería de Turismo, Comercio y Deporte de la Junta de Andalucía, la Sociedad Regional de Turismo del Principado de Asturias, el Instituto Balear de Turismo, Promotur Turismo de Canarias, SA, el Consorci Turisme de Catalunya, la Sociedad de Imagen y Promoción Turística de Galicia, SA, Región de Murcia Turística, SA, l'Agència Valenciana del Turisme, la Asociación Española de Estaciones Náuticas i la Sociedad Estatal para la Gestión de la Innovación y las Tecnologías Turísticas, SA, han subscrit, després de la tramitació prèvia reglamentària, el 29 de gener de 2009, l'acord marc de col·laboració per al desplegament i promoció turística del producte Estacions Nàutiques.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat en el Registre de Convenis de la Generalitat amb el número 0526/2008, i que figura com a annex d'esta resolució.  
València, 20 de maig de 2009.- El director general de Relacions amb les Corts i Secretariat del Consell. Ángel Mompó romero.  
Acord marc de col·laboració per al desplegament i  
promoció turística del producte Estacions Nàutiques  
Madrid, 29 de gener de 2009  
Reunits  
Joan Mesquida Ferrando, secretari d'Estat de Turisme i President de l'Institut de Turisme d'Espanya, (TURESPAÑA), fent ús de les atribucions conferides pel Reial Decret 1182/2008, d'11 de juliol pel qual es desplega l'estructura orgànica bàsica del Ministeri d'Indústria, Turisme i Comerç (BOE de 16-07-2008), i a l'efecte de el Antonio Bernabé García, director general de l'Institut de Turisme d'Espanya (TURESPAÑA), nomenat per Reial Decret 832/2008, de 16 de maig, BOE núm. 120 de 17 de maig de 2008, qui actua per delegació de firma, en nom i representació del president de TURESPAÑA, segons resolució de 21 de maig de 2008.   
 Montserrat Reyes Cilleza, directora general de Promoció i Comercialització Turística de la Conselleria de Turisme, Comerç i Esport de la Junta d'Andalusia, en virtut del nomenament realitzat mitjançant el Decret 455/2008 de 9 de setembre, BOJA núm. 182, de 12 de setembre, per delegació de firma del conseller de Turisme, Comerç i Esport, mitjançant Ordre de 30 de desembre de 2008.   
Mercedes Álvarez González, consellera de Cultura i Turisme del Principat d'Astúries (per Decret 41/2008 de 26 de novembre, BOPA núm. 276 de 27 de novembre de 2008), com a presidenta del Consell d'Administració de la Societat Regional de Turisme del Principat d'Astúries (aprovat el seu nomenament en Consell d'Administració de 02 de gener de 2009).  
 Juan Sastre Barceló, director general de Promoció Turística i com a vicepresident de l'Institut Balear de Turisme (d'ara en avant IBATUR), en nom i representació de l'entitat, amb CIF C-7589107-L, i seu al carrer Montenegro, 5 de Palma, CP 07733, en l'exercici de les facultats atribuïdes per l'article 6, del Decret 6/2004, de 23 de gener pel qual es reorganitza, reestructura i regula l'empresa pública encarregada de la promoció turística de les Illes.   
 Rita Martín Pérez, consellera de Turisme del Govern de Canàries i presidenta de l'empresa pública Promotur Turismo de Canarias, SA (PROMOTUR), qui intervé en nom i representació d'esta última, entitat de dret públic de la comunitat autònoma de Canàries, en virtut del Decret 208/2007, de 13 de Juliol, del president del Govern de Canàries, pel qual nomena els consellers del Govern i poders conferits i elevats a escriptura pública amb número de protocol 3.707, del Notari de la ciutat de Las Palmas de Gran Canaria, Sr. José Luis Pardo López, amb data 24 d'octubre de 2007.  
Joan C. Vilalta i Serrano, director general de Turisme de Catalunya, com a president del Comité Executiu del Consorci Turisme de Catalunya, ens públic de la Generalitat de Catalunya regulat pel decret 83/1997, d'1 d'abril, publicat en el DOGC núm. 2367 el 9 d'abril de 1997.  
 Rubén C. Lois González, conseller delegat de la Societat d'Imatge i Promoció Turística de Galícia, S. A. (TURGALICIA) de la Xunta de Galícia, degudament autoritzat per a este acte en virtut dels poders conferits com a conseller delegat i elevats a escriptura pública amb data 20 de setembre de 2005, davant del Notari de l'Il·lustre Col·legi de Galícia, Sr. Alvaro Moure Goyanes, amb el número 2.863 del seu protocol.  
 Ángel Campos Gil, amb DNI 40.607.147Q, conseller delegat de l'empresa pública "Regió de Múrcia Turística, SA." de la Comunitat Autònoma de la Regió de Múrcia, amb C.I.F. A-30348130 i amb domicili fiscal en Av. Juana Jugán núm. 2 (Edifici CCT), 30111 - Múrcia, degudament autoritzat per a este acte en virtut dels poders que té conferits com a conseller delegat i que van ser elevats a escriptura pública amb data 14 d'agost de 2008, davant del notari de Múrcia Sr. Damián Pedro Uzquiza Heras, amb el número 1.425 d'orde del seu protocol.   
Angélica Such Ronda, consellera de Turisme i presidenta de l'Agència Valenciana del Turisme, qui intervé en nom i representació d'esta última, entitat de dret públic de la Generalitat Valenciana, en virtut del Decret 8/2007, de 28 de juny (DOGV núm. 5545, de 29 de juny de 2007).  
Joan Albert Campos Padrol, amb DNI núm. 54.713.672T, president de l'Associació Espanyola d'Estacions Nàutiques, CIF: X03490988, amb domicili social a Los Alcáceres (Múrcia), carrer Fuster, s/n. Edifici Pintor Hernández Carpe, elegit per un període de dos anys en la reunió de l'Assemblea General de 29 de gener de 2008, amb capacitat per a subscriure el present conveni d'acord amb els articles 22 i 23 dels Estatuts de l'Associació.  
Javier Bustamante Moreno, president de Societat Estatal per a la Gestió de la Innovació i les Tecnologies Turístiques, S. A. (SEGITTUR), amb CIF A-81874984, i domicili a Madrid 28548, c/ José Lázaro Galdiano núm. 4, qui actua en nom i representació de SEGITTUR.  
Les parts es reconeixen mútuament plena competència i capacitat legal per a formalitzar el present acord, i a este efecte  
Exposen  
1r. Que la Secretaria d'Estat de Turisme ha recolzat el projecte de les Estacions Nàutiques des de l'any 1998, i ha desplegat un model d'estructuració i disseny que possibilita la inclusió de nous membres en el futur, per tal d'assegurar la qualitat del servici en l'àmbit de les empreses d'activitats de turisme nàutic, i que ha donat lloc a la creació de la Xarxa Espanyola d'Estacions Nàutiques.  
2n. Que les comunitats autònomes esmentades i les entitats que figuren en el present document, a les quals estan adscrites, o que en depenen, tenen a càrrec seu l'impuls i execució de les polítiques turístiques corresponents en relació a la promoció de la qualitat i innovació, el desplegament, la millora, informació i difusió del sector turístic, per a potenciar dita oferta, mitjançant la comercialització, informació i difusió del producte turístic i, en general, la realització de les activitats necessàries per a una millor promoció de l'oferta turística, així com la modernització i adequació de la indústria turística a les tendències de la demanda.  
3r. Que l'Associació Espanyola d'Estacions Nàutiques, d'ara en d'avant AEEN, és una associació sense finalitat lucrativa que es va crear l'any 1998 i que compta amb el suport de la Secretaria d'Estat de Turisme, i que en l'actualitat està formada, per una sèrie de destinacions repartides per tot el litoral espanyol de les Comunitats Autònomes d'Andalusia, Principat d'Astúries, Illes Balears, Canàries, Catalunya, Galícia, Regió de Múrcia i Comunitat Valenciana, que té com a objectiu principal l'afavorir la promoció i comercialització del turisme nàutic a Espanya, coordinant les activitats en benefici de la globalitat de les Estacions membres i garantint que el producte que s'oferix és de qualitat. Una Estació Nàutica és un espai turístic i recreatiu que permet la pràctica del turisme nàutic, entés com a vacances actives en contacte amb l'aigua, amb la possibilitat de realitzar tot tipus d'activitats nàutiques en temps d'oci: vela lleugera, vela de creuer, motor, planxa de vela, surf, submarinisme, piragüisme, rem, xàrter de creuers, etc., compartint l'activitat nàutica amb l'allotjament i el gaudi de la naturalesa i l'oferta turística i recreativa de l'entorn.   
4t. Que el turisme esportiu i de naturalesa és un dels productes amb major potencial de creixement, per la qual cosa amb la finalitat d'incrementar la presència del producte Estació Nàutica en els distints mercats nacionals i internacionals, donant a conéixer el concepte d'Estació Nàutica per a atraure a un nombre més gran de turistes amb interessos per les activitats nàutiques, l'Institut de Turisme d'Espanya, les diferents comunitats autònomes i la   
Associació Espanyola d'Estacions Nàutiques consideren convenient establir un pla de promoció i suport a la comercialització que contribuïsca, així mateix, a la diversificació i desestacionalització de l'oferta espanyola de turisme nàutic, que de continuïtat i contemple de forma sistemàtica i coordinada les diferents accions de promoció que s'estaven desenvolupant en l'actualitat.  
Per això, totes les parts, per a materialitzar este pla de promoció i suport a la comercialització estimen oportú formalitzar un acord marc de col·laboració d'acord amb les següents   
Clàusules  
Primera. Objecte   
L'objecte d'este acord marc és l'establiment d'un acord de col·laboració entre l'Institut de Turisme d'Espanya, (TURESPAÑA), les Comunitats Autònomes d'Andalusia, Principat d'Astúries, Illes Balears, Canàries, Catalunya, Galícia, Regió de Múrcia i Comunitat Valenciana -a través de les seues entitats de Promoció Turística- i l'Associació Espanyola d'Estacions Nàutiques per mitjà de l'exercici d'actuacions conjuntes dirigides a establir i desplegar un pla de promoció i de suport a la comercialització del producte "Estació Nàutica" en els mercats nacional i internacional.  
Este acord marc de col·laboració té com a objectiu la conversió efectiva de les Estacions Nàutiques Espanyoles en un producte turístic definit i diferenciat, que permeta la seua presència en el mercat amb una marca pròpia que identifique a les estacions nàutiques com un producte de referència entre els diferents que componen el turisme nàutic.   
Per a això totes les parts firmants actuaran conjuntament en un marc definit, que permeta unir esforços en una sèrie d'àmbits que contribuïsquen al reconeixement i valoració pel mercat, del producte turístic definit com a Estació Nàutica.   
Segona. Pla de promoció i suport a la comercialització   
TURESPAÑA, les Comunitats Autònomes d'Andalusia, Principat d'Astúries, Illes Balears, Canàries, Catalunya, Galícia, Regió de Múrcia i Comunitat Valenciana i l'Associació Espanyola d'Estacions Nàutiques, definiran de comú acord les línies bàsiques del pla de promoció i comercialització que inclourà la definició dels mercats emissors d'actuació, les ferramentes de promoció i canals de distribució més adequats, a partir de les anàlisis de mercat realitzades per TURESPAÑA i la seua xarxa d'Oficines Espanyoles de Turisme a l'estranger (OET), i altres estudis i treballs específics de segmentació inclosos en el Pla d'Objectius de Promoció Exterior del Turisme, o que aporte la pròpia AEEN.  
A fi de desplegar este pla, cada any es definirà de comú acord un Pla Anual d'Actuació que inclourà els projectes i activitats que es realitzaran conjuntament, respectant sempre el que establix este conveni marc i els termes de finançament que figuren en la clàusula següent. En estes actuacions es diferenciaran les que pel seu caràcter internacional afecten TURESPAÑA i que seran finançades per TURESPAÑA i l'AEEN, d'aquelles en què es considerarà la participació únicament de les CCAA firmants junt amb l'AEEN, per ser àmbits d'actuació de competència estrictament autonòmica.   
Tercera. Finançament   
TURESPAÑA cofinançarà un pla de promoció i suport a la comercialització internacional.   
Dins del citat Pla, TURESPAÑA s'encarregarà de finançar el 70% de la campanya anual de publicitat internacional.   
Addicionalment TURESPAÑA dins del pla de promoció i suport a la comercialització internacional finançarà accions de màrqueting on-line, edició de material promocional i accions de suport a la comercialització com ara: assistència a fires, trobades professionals, presentacions de producte, així com jornades directes o inverses previstes dins del pla de promoció.  
Quarta. Contingut del pla de promoció i suport a la comercialització internacional  
El pla de promoció i suport a la comercialització internacional inclourà les següents línies d'actuació:  
1. Imatge i comunicació internacional  
TURESPAÑA i l'AEEN es comprometen a realitzar campanyes conjuntes de publicitat internacional, finançades un 70% per part de TURESPAÑA i un 30% per part de l'AEEN.   
Estes accions publicitàries s'emmarcaran dins de la línia creativa de la campanya internacional de publicitat de TURESPAÑA, adaptada a l'objecte assenyalat, de comú acord entre les parts.  
Estes campanyes internacionals estarien així mateix obertes a la possibilitat d'una participació d'altres institucions (CCAA, corporacions locals, etc...), distribuint-se en este cas el finançament entre elles a parts iguals (TURESPAÑA, CCAA, Club de producte), i requeriran l'acord exprés de l'Associació Espanyola d'Estacions Nàutiques.  
2.Presència a internet  
Per les característiques dels productes previstos en este programa tendents a satisfer nínxols específics de demanda, la seua absència majoritària dels canals de distribució organitzada dels mercats internacionals i l'elevada presència en la majoria dels casos de turisme independent, es considera una prioritat dins d'este pla el treball de la promoció i comercialització d'estes ofertes turístiques en la xarxa, per mitjà de la constitució dels corresponents clubs d'e-producte.  
Els principals aspectes a considerar serien  
\* El manteniment continu del canal temàtic d'Estacions Nàutiques, creat en el portal www.spain.info.   
Per a això, L'Associació Espanyola d'Estacions Nàutiques es compromet a posar a disposició de TURESPAÑA, a través de la Societat Estatal per a la Gestió de la Innovació i les Tecnologies Turístiques (SEGITTUR), els continguts necessaris que asseguren una correcta actualització, i informar de les noves estacions nàutiques que s'adherisquen a l'associació així com dels canvis que es produïsquen, de les estacions ja adherides. Igualment l'Associació proposarà temàtiques promocionals d'interés per al turista i informarà d'activitats i esdeveniments de projecció internacional que s'hi vagen a realitzar.  
TURESPAÑA, a través de SEGITTUR es compromet a la publicació de les ofertes d'activitats de les estacions nàutiques dins del canal temàtic a què se fa referència en el paràgraf anterior, en els termes i condicions establits per SEGITTUR per a este tipus d'accions comercials.   
\*La realització de campanyes de promoció i màrqueting on line que incloguen:  
- Publicitat on line   
- Campanyes d'i, incloent la realització de news letter, campanyes d'e-mail i altres accions directes.   
- Promocions d'ofertes o esdeveniments especials per mitjà d'una acció orientada a les versions de Spain.info en els mercats objectiu.  
El finançament d'este tipus d'accions de màrqueting on-line, s'ajustarà a les normes generals d'actuació conjunta de TURESPAÑA i SEGITTUR.  
3. Material promocional  
Amb caràcter general es considera que la informació completa sobre l'oferta d'estos productes ha d'arreplegar-se preferentment en la pàgina web www.spain.info on resulta més fàcil el seu manteniment actualitzat.  
No obstant hi ha alguns tipus de publicacions que poden resultar convenients (fullets promocionals, catàlegs de venda, etc.).   
En funció de les necessitats, en cada cas podrà acordar-se l'edició conjunta d'este material. El format i disseny extern haurà de respectar un format i línia editorial única que serà definida per TURESPAÑA per a este tipus de publicacions, d'acord amb el manual d'imatge institucional.   
L'AEEN assumirà el cost de disseny i preimpressió, incloses les arts finals, i TURESPAÑA assumirà les despeses d'impressió de dites publicacions, així com la seua distribució.   
4.Accions de suport a la comercialització internacional  
La participació en fires s'ajustarà als termes generals de les convocatòries de TURESPAÑA. La realització d'un altre tipus de trobades professionals, com a jornades directes i inverses o presentacions de producte, s'ajustarà així mateix a les normes generals d'actuació de TURESPAÑA.  
Es consideraran especialment adequades les accions de màrqueting directe per mitjà de l'enviament de "publitrameses" amb ofertes comercials concretes a una selecció de consumidors potencialment interessats.   
5. Altres accions  
Les parts, de mutu acord, podran dur a terme durant el desplegament del conveni, un altre tipus d'accions de promoció i suport a la comercialització, sempre acords amb els criteris i sistemes de finançament establit en el present Conveni Marc, que hauran d'ajustar-se a les normes generals d'actuació de TURESPAÑA.  
Cinquena. Contingut del pla de promoció i suport a la comercialització nacional  
Així mateix es desplegaran una sèrie d'accions en el mercat nacional com a fires, jornades inverses, jornades directes, campanya de publicitat i comunicació en premsa, ràdio o televisió, promocions encreuades, campanyes de sensibilització internes, gabinet de premsa, organització d'esdeveniments i materials relacionats amb això, accions en centres comercials o semblants, presentacions de producte, accions de màrqueting directe, accions de relacions públiques, màrqueting online, manteniment i actualització de la web de l'AEEN, "merchandising", accions de "bench marking", desplegament d'elements que ajuden a implantar una imatge corporativa comuna (banderes o banderoles, tanques publicitàries, senyalètica, oficines d'atenció al client especialitzades), així com publicacions.  
Del finançament d'este pla de promoció i suport a la comercialització nacional quedarà exclosa TURESPAÑA.  
Sisena  
En els distints plans anuals d'actuació es determinaran les distintes responsabilitats que sobre este tindran les parts firmants.  
En el cas que el consorci Turisme de Catalunya es dissolga i es cree l'Agència Catalana de Turisme, esta entitat se subrogarà en tots els drets i obligacions d'este acord Marc.  
Setena. Vigència   
El present Conveni Marc de Col·laboració produirà efectes des del moment de la seua firma, amb una vigència de quatre anys.  
Vuitena. Comissió de seguiment  
Les parts es comprometen a crear una comissió de seguiment, constituïda per un representant de cada part firmant, l'objectiu del qual serà el d'anar coneixent el desenvolupament de les actuacions concretes proposades per l'Associació Espanyola d'Estacions Nàutiques, i el de comprovar la seua correcta aplicació.  
Novena. Resolució  
El present conveni podrà ser resolt per acord de les parts o per decisió unilateral d'una d'elles motivada per l'incompliment de les seues obligacions d'alguna de les altres parts, la qual cosa haurà de comunicar-se a les altres parts amb tres mesos d'antelació.  
Deu   
El present conveni de col·laboració queda exclòs de la Llei 30/2007, de 30 d'octubre, de Contractes del Sector Públic, d'acord amb el que disposa el seu article 4.1 d), si bé s'aplicaran els principis de dita Llei per a resoldre els dubtes i llacunes que durant la seua execució pogueren presentar-se.  
La resolució de les controvèrsies que pogueren plantejar-se sobre la interpretació i execució del present Conveni haurà de resoldre's de mutu acord de les parts. En cas contrari serà l'orde jurisdiccional contenciosa administrativa la competent per a resoldre les qüestions litigioses que pogueren suscitar-se entre les parts amb ocasió del seu desplegament.  
I en prova de conformitat, firmen les parts el present Conveni, del qual queda un exemplar en poder de cada una d'elles, en el lloc i data assenyalats en l'encapçalament.  
Antonio Bernabé García  
Director general de l'Institut de Turisme d'España-TURESPAÑA  
Monserrat Reyes Cilleza.  
Directora general de Promoció i Comercialització Turística d'Andalusia.  
Mercedes Álvarez González  
Consellera de Cultura i Turisme del Principat d'Astúries  
Juan Sastre Barceló  
Director general de Promoció Turística i Vicepresident de l'Institut Balear del Turisme (IBATUR)  
Rita Martín Pérez.  
Consellera de Turisme del Govern de Canàries i presidenta de l'empresa pública Promotur Turismo de Canaries, SA  
Joan C. Vilalta i Serrano  
Director general de Turisme de la Generalitat de Catalunya  
Rubén C. Lois González.  
Conseller delegat de la Societat d'Imatge i Promoció Turística de Galícia, S. A. (TURGALICIA).  
Ángel Campos Gil  
Conseller delegat de Regió de Múrcia Turística SA  
Angélica Such Ronda.  
Consellera de Turisme de la Generalitat Valenciana.  
Joan Albert Campos Padrol  
President de l'Associació Espanyola d'Estacions Nàutiques.  
Javier Bustamante Moreno.  
President de SEGITTUR